Na temelju čl. 20. Zakona o upravljanju državnom imovinom (NN 52/18) i čl. 27. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21) Gradsko vijeće Grada Zlatara na \_\_\_\_\_\_\_. sjednici održanoj \_\_\_\_\_\_\_\_\_\_\_ 2021. donosi

**ZAKLJUČAK**

**o usvajanju Izvješća o provedbi Plana upravljanja i raspolaganja imovinom u vlasništvu Grada Zlatara za 2020.**

**Članak 1.**

Prihvaća se Izvješće o provedbi Plana upravljanja imovinom u vlasništvu Grada Zlatara za 2020.

**Članak 2.**

Sastavni dio ove Odluke je Izvješće o provedbi Plana upravljanja imovinom u vlasništvu Grada Zlatara za 2020.

**Članak 3.**

Ovaj Zaključak stupa na snagu danom donošenja, a objavit će se u „Službenom glasniku Krapinsko-zagorske županije“.

KLASA: 406-01/21-01/24

URBROJ: 2211/01-01-21-\_\_\_

U Zlataru\_\_\_\_\_\_\_\_\_\_\_\_2021.

PREDSJEDNICA

Danijela Findak

Sukladno čl. 20. st. 2. Zakona o upravljanju državnom imovinom (NN 52/18) i čl. 39. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21), gradonačelnica Grada Zlatara podnosi

**IZVJEŠĆE**

**o provedbi Plana upravljanja**

**imovinom u vlasništvu Grada Zlatara za 2020.**

1. UVOD

Odgovarajućom primjenom Zakona o upravljanju državnom imovinom, Grad Zlatar je donio Plan upravljanja imovinom u vlasništvu Grada Zlatara za 2020.

Planom su definirani kratkoročni ciljevi i smjernice upravljanja imovinom.

1. IZVJEŠĆE

Ulaganjem u nekretnine se tijekom 2020. učinkovito i svrsishodno upravljalo istima pažnjom dobrog gospodarstvenika.

Plan upravljanja je izvršen kako slijedi:

UPRAVLJANJE CESTAMA

* Kao i prethodnih godina, Grad Zlatar je i u 2020. uložio znatna sredstva u asfaltiranje i održavanje cesta. Izvješće o asfaltiranju cesta je sastavni dio Izvješća o Programu građenja komunalne infrastrukture za 2020. te se stoga neće detaljno obrazlagati u ovom izvješću.
* Sukladno Zakonu o cestama, Odluci o nerazvrstanim cestama na području Grada Zlatara i prema proračunskim mogućnostima Grad Zlatar sustavno radi na rješavanju imovinsko pravnih odnosa na cestama kojima upravlja, prvenstveno radi izgradnje komunalne infrastrukture.

UPRAVLJANJE POSLOVNIM PROSTORIMA

* Što se tiče poslovnih prostora u vlasništvu Grada Zlatara, zakupnici se u odnosu na prethodne godine nisu promijenili.

TRGOVAČKA DRUŠTVA U VLASNIŠTVU/SUVLASNIŠTVU GRADA ZLATARA

* Grad Zlatar ima u vlasništvu 100% udjela društva Zlathariakom d.o.o. koje nije bilo aktivno u 2020. Kao manjinski vlasnik društava Radio Zlatar d.o.o., Zagorski vodovod d.o.o. i Komunalac Konjščina d.o.o. utječe na poslovanje u okviru svojih ovlasti, te uredno prisustvuje skupštinama društava. Također, Grad Zlatar kontinuirano objavljuje podatke na internetskim stranicama o trgovačkim društvima u vlasništvu, odnosno suvlasništvu.

OŠASNA IMOVINA

* Naslijeđena (ošasna) imovina se po saznanju od strane nadležnog tijela (sud, javni bilježnik) sukladno zakonu procjenjuje po ovlaštenom procjenitelju, regulira odnos s vjerovnicima, obzirom je u najvećem broju slučajeva ista pod teretima, a istom će se po okončanju postupaka raspolagati prema odluci Gradskog vijeća, odnosno gradonačelnice, a sve sukladno Odluci o upravljanju i raspolaganju imovinom u vlasništvu Grada Zlatara.

RASPOLAGANJE IMOVINOM

* Grad Zlatar je darovao Domu za odrasle osobe Lobor-grad sav svoj vlasnički udio nekretnine, odnosno u cijelosti nekretninu koja u naravi predstavlja livadu, upisanu u zemljišnim knjigama Općinskog suda u Zlataru, Zemljišnoknjižnog odjela Zlatar u zk. ul. 2160, k.o. Martinci Zlatarski, kčbr. 19/1, ukupne površine 999 m2, procijenjene vrijednosti 84.595,00 kn.
* Grad Zlatar je temeljem Zakona o uređivanju imovinskopravnih odnosa u svrhu izgradnje infrastrukturnih građevina (NN 80/11) prenio Republici Hrvatskoj, bez naknade i besteretno, pravo vlasništva na nekretninama za potrebe zahvata realizacije projekta rekonstrukcije državne ceste DC 29 Mače-Marija Bistrica koje su, temeljem Parcelacijskog elaborata Klasa: 932-06/18-02/98, URBROJ: 541-11-04/1-18-5 od 19. rujna 2018.g. izrađenog od strane ZG-PROJEKT d.o.o., označene kao:

- dio k.č.br. 3073, pod novom oznakom k.č.br. 3073/2 ulica Franje Pisačića Zlatar, put, površine 15 m2, upisano u Posjedovni list broj 823 k.o. Zlatar,

- dio k.č.br. 3074/1, pod novom oznakom k.č.br. 3074/4 Vinogradska ulica Zlatar, put, površine 18 m2, upisano u Posjedovni list broj 823 k.o. Zlatar,

- dio k.č.br. 3074/2, pod novom oznakom k.č.br. 3074/3 Kaštelski odvojak Zlatar, put, površine 19 m2, upisano u Posjedovni list broj 823 k.o. Zlatar,

- dio k.č.br. 3083, pod novom oznakom k.č.br. 3083/2 Ulica Milivoja Stančića, Zlatar, put, površine 10 m2, upisano u Posjedovni list broj 823 k.o. Zlatar,

- dio k.č.br. 3087, pod novom oznakom k.č.br. 3087/2 Poljska cesta, Zlatar, put, površine 51 m2, upisano u Posjedovni list broj 823 k.o. Zlatar,

- dio k.č.br. 3088, pod novom oznakom k.č.br. 3088/2 Poljska cesta, Zlatar, put, površine 34 m2, upisano u Posjedovni list broj 823 k.o. Zlatar,

- dio k.č.br. 2876, pod novom oznakom k.č.br. 2876/2 Zagrebačka ulica, Zlatar, pašnjak, površine 63 m2, upisano u Posjedovni list broj 1453 k.o. Zlatar,

- dio k.č.br. 2785/3, pod novom oznakom k.č.br. 2785/4 Ulica D. Domjanića, Zlatar, put, površine 9 m2, upisano u Posjedovni list broj 1453 k.o. Zlatar.

STJECANJE IMOVINE

* Osim stjecanja imovine nasljeđivanjem po sili zakona (ošasna imovina), Grad Zlatar nije stjecao imovinu pravnim poslovima.

GRADONAČELNICA

Jasenka Auguštan-Pentek